Lidah kucing (makanan)

Lidah kucing ialah biskut kecil atau bar coklat yang tersedia di negara dalam rantau Eropah, Asia dan Amerika Selatan. Nama lidah kucing diberi kerana bentuknya yang panjang dan leper menyerupai lidah seekor kucing.  

 Biskut lidah kucing 
Biskut lidah kucing adalah manis, nipis dan rangup. Resipi asal kemungkinan besar berasal daripada Perancis pada abad ke-17. Bahan-bahan yang biasa digunakan dalam penghasilan lidah kucing termasuklah putih telur, tepung gandum, gula, mentega dan vanila. Coklat, sitrus dan rempah ratus juga dimasukkan sebahagian daripada beberapa resipi.

Dalam masakan Eropah, lidah kucing disediakan dengan ganache, krim atau jem dan diapit bersama sebelum dimakan. Kadangkala, lidah kucing dicelupkan ke dalam coklat. Di Perancis, ia sering dihidangkan bersama sorbet dan ais krim. Di Kepulauan Canary, lidah kucing disantap bersama boenmesabe, sejenis pencuci mulut. Sedangkan di Jepun pula,  berbentuk bulat atau segi empat dan menjadi sebahagian daripada ramuan dalam konfeksi seperti Shiroi Koibito.

Dulang yang mempunyai acuan berbentuk lonjong dan panjang digunakan dalam penghasilan lidah kucing. Adunan diletakkan dan kemudiannya dibakar. Dulang ini dikenali sebagai langue-de-chat dalam bahasa Perancis. Selain itu, dulang yang sama turut digunakan dalam penghasilan biskut jejari dan éclair. Ia juga dirujuk sebagai plaque.

 Bar coklat lidah kucing 
Lidah kucing turut dirujuk sebagai bar coklat. Ia dihasilkan daripada coklat susu, coklat gelap malahan coklat putih.Lebensmittel-Lexikon Dr. Oetker, 4. Aufl. 2004, Artikel Katzenzungen.

Lidah kucing pertama ialah Macskanyelv telah dihasilkan di Budapest, ibu negara Hungary oleh seorang cef pastri Hungary kelahiran Switzerland, Emil Gerbeaud pada akhir 1880-an.About Café Gerbaud. Offbeat Budapest, retrieved on 28 October 2021 Makanan istimewa itu masih dihasilkan oleh Szerencsi dan syarikat lain seperti Sweetness dan Szamos. Lidah kucing telah dianggap sebagai manisan Hungary yang asli.

 Rujukan 
The Pastry Chef's Companion – Glenn Rinsky, Laura Halpin Rinsky. p. 53.
Living Gluten and Dairy-Free with French Gourmet Food – Alain Braux. p. 233. 
Bonjour, Happiness!: Secrets to Finding Your Joew de Vivre – Jamie Cat Callan. p. 187.
Cowgirl Chef: Texas Cooking with a French Accent – Ellise Pierce. p. 221.
The well-tooled kitchen – Fred Bridge, Jean F. Tibbetts. p. 168.

Kategori:Biskut